CELEX: 62007CA0121
Language: et
Date: 2008-12-09 00:00:00
Title: Kohtuasi C-121/07: Euroopa Kohtu (suurkoda) 9. detsembri 2008 . aasta otsus — Euroopa Ühenduste Komisjon versus Prantsuse Vabariik (Liikmesriigi kohustuste rikkumine — Direktiiv 2001/18/EÜ — GMO-de tahtlik keskkonda ja turuleviimine — Liikmesriigi kohustuste rikkumist tuvastav Euroopa Kohtu otsus — Täitmata jätmine — EÜ artikkel 228 — Kohtuotsuse täitmine menetluse ajal — Rahaline karistus)

21.2.2009   
            
            
               ET
            
            
               Euroopa Liidu Teataja
            
            
               C 44/8
            
         Euroopa Kohtu (suurkoda) 9. detsembri 2008. aasta otsus — Euroopa Ühenduste Komisjon versus Prantsuse Vabariik
   (Kohtuasi C-121/07) (1)
   
   (Liikmesriigi kohustuste rikkumine - Direktiiv 2001/18/EÜ - GMO-de tahtlik keskkonda ja turuleviimine - Liikmesriigi kohustuste rikkumist tuvastav Euroopa Kohtu otsus - Täitmata jätmine - EÜ artikkel 228 - Kohtuotsuse täitmine menetluse ajal - Rahaline karistus)
   (2009/C 44/12)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (esindajad: B. Stromsky ja C. Zadra)
   
      Kostja: Prantsuse Vabariik (esindajad: E. Belliard, S. Gasri ja G. de Bergues)
   Kostja toetuseks menetlusse astuja: Tšehhi Vabariik (esindajad: T. Boček, hiljem M. Smolek)
   Kohtuasja ese
   Liikmesriigi kohustuste rikkumine — Sellise Euroopa Kohtu 15. juuli 2004. aasta otsuse kohtuasjas C-419/03: komisjon vs. Prantsusmaa täitmata jätmine, mis käsitleb Euroopa Parlamendi ja nõukogu 12. märtsi 2001. aasta direktiivi 2001/18/EÜ geneetiliselt muundatud organismide tahtliku keskkonda viimise kohta ja [nõukogu 23. aprilli 1990. aasta] direktiivi 90/220/EMÜ [geneetiliselt muundatud organismide tahtliku keskkonda viimise kohta] kehtetuks tunnistamise kohta (ELT L 106, lk 1; ELT eriväljaanne 15/06, lk 77) nende sätete ülevõtmata jätmist, mis erinevad viimati nimetatud direktiivi sätetest või laiendavad neid — Nõue määrata trahv ja põhisumma
   Resolutiivosa
   
               1.
            
            
               Kuna Prantsuse Vabariik ei ole võtnud kuupäevaks, mil lõppes põhjendatud arvamuses antud tähtaeg, kõiki meetmeid selleks, et täita Euroopa Kohtu 15. juuli 2004. aasta otsust kohtuasjas C-419/03: komisjon vs. Prantsusmaa, mille kohaselt on ta jätnud ettenähtud tähtajaks vastu võtmata õigus- ja haldusnormid, mis on vajalikud selleks, et võtta siseriiklikusse õigusesse üle Euroopa Parlamendi ja nõukogu 12. märtsi 2001. aasta direktiivi 2001/18/EÜ (geneetiliselt muundatud organismide tahtliku keskkonda viimise kohta ja nõukogu direktiivi 90/220/EMÜ kehtetuks tunnistamise kohta) sätted, mis erinevad nõukogu 23. aprilli 1990. aasta direktiivi 90/220/EMÜ (geneetiliselt muundatud organismide tahtliku keskkonda viimise kohta) sätetest või laiendavad neid, siis on ta rikkunud EÜ artikli 228 lõikest 1 tulenevaid kohustusi.
            
         
               2.
            
            
               Mõista Prantsuse Vabariigilt komisjoni „Euroopa Ühenduse omavahendite” arvele kandmiseks välja põhisumma 10 miljonit eurot.
            
         
               3.
            
            
               Mõista kohtukulud välja Prantsuse Vabariigilt.
            
         
               4.
            
            
               Jätta Tšehhi Vabariigi kohtukulud tema enda kanda.
            
         
      (1)  ELT C 95, 28.4.2007.